Keskustelu Wikipediasta:Konsensus

message: Tämän ohjeen sopivuudesta käytännöksi keskustellaan parhaillaan kahvihuoneessa. –Dilaudid • κ, μ • 25. tammikuuta 2008 kello 09.44 (UTC)
thread_title:  Käytännöksi? 

message: Melko vaikeaselkoinen kohta tarvitsisi selvennystä: "Edes enemmistö rajallisesta ryhmästä muokkaajia ei juuri koskaan ylitä koko yhteisön konsensusta laajassa mittakaavassa." Miten ylittää? Jotakin otosta kait haetaan, mutta kovin sekavaksi jää... --Aulis Eskola 1. kesäkuuta 2009 kello 16.42 (EEST)
replies: text: Luulenpa että en paljon erehdy, kun veikkaan että lauseessa ajetaan takaa enkkuwikin Level of consensus -osion ensimmäistä lausetta: Consensus among a limited group of editors, at one place and time, cannot override community consensus on a wider scale. In the case of policies and guidelines, Wikipedia expects a higher standard of participation and consensus than on other pages. In either case, silence can imply consent only if there is adequate exposure to the community. Selkeämmin tuo kääntyisi kai esimerkiksi "Yhteisön yleinen konsensus on tärkeämpi kuin jossain määrätyssä tilanteessa ilmenevä keskusteluun osallistujien yksimielisyys." Käytännössähän tuo tarkoittaisi ettei jossain yksittäisessä keskustelussa voida päättää asiaa kokonaan toisin kuin käytäntö kertoo, vaikka keskustelijat olisivatkin yksimielisiä. Yksityiskohtaisempi päätösten teko käytäntöjen perusperiaatteiden pohjalta on sitten eri juttu. Terv. --Riisipuuro 3. elokuuta 2009 kello 21.57 (EEST)--
thread_title:  Mitä tarkoittaa? 

message: Kun muokkaajien kesken ilmenee erimielisyyksiä, ne ratkaistaan kohteliaan keskustelun ja neuvottelun keinoin keskustelusivuilla, yhteisenä päämääränä neutraali näkökulma, josta kaikki voivat olla yhtä mieltä.
Monelle tuntuu olevan hieman epäselvää, että tuleeko artikkelin muokkaamiseen ja kehittämiseen liittyvä keskustelu käydä artikkelin keskustelusivulla vai kunkinkäyttäjän (muokkaajan) keskustelusivulla. Esimerkiksi oman käyttäjäsivuni keskustelusivulla tästä käydään parhaillaan debaattia (https://fi.wikipedia.org/wiki/Keskustelu_k%C3%A4ytt%C3%A4j%C3%A4st%C3%A4:Jayaguru-Shishya#Keskustelut).
Ehdottaisin, että yllä olevaa katkelmaa selkiytettäisiin seuraavasti:
Kun muokkaajien kesken ilmenee erimielisyyksiä, ne ratkaistaan kohteliaan keskustelun ja neuvottelun keinoin artikkelin keskustelusivuilla, yhteisenä päämääränä neutraali näkökulma, josta kaikki voivat olla yhtä mieltä.
Keskustelun käyminen artikkelin keskustelusivulla mahdollistaa sen, että myös muut käyttäjät pääsevät osallistumaan keskusteluun artikkelin kehittämisestä ja muokkaamisesta. Artikkeliin liittyvät muutokset ovat ilman muuta artikkeliin liittyviä asioita, eivät muokkaajan henkilökohtaisella keskustelusivuilla muun käyttäjäyhteisön seläntakana käytäviä keskusteluja.
Keskustelusivujen käytöstä Wikipedia ohjeistaa mm. seuraavaa:
Artikkelin keskustelusivu on tarkoitettu artikkelin kirjoittamista ja kehittämistä koskevaan keskusteluun. Tämä tarkoittaa, että keskustelusivu ei sovellu mielipiteiden vaihtamiseen tai artikkelin käsittelemästä aiheesta väittelemiseen muutoin kuin siinä laajuudessa, mikä on artikkelin kehittämisen kannalta hyödyllistä.  ... Keskustelusivujen tarkoitus on keskustella eri näkemyksistä siitä, miten artikkelia voidaan kehittää niin, että se on neutraalin näkökulman mukainen ja tosiasioihin keskittyvä.  Keskustelusivuja voi myös käyttää, kun haluaa kysyä selvennystä johonkin epäselvään sanamuotoon tai epätarkasti esitettyyn tosiasiaan. ... Pyri pitämään keskustelu yhdessä paikassa. Kommentteja ei pidä kopioida lukuisille eri keskustelusivuille, koska se tekee keskustelun seuraamisesta vaikeaa.
Minkälaisia mielipiteitä muilla on asiasta? --Jayaguru-Shishya (keskustelu) 7. helmikuuta 2014 kello 21.25 (EET)
replies: text: Monessako paikassa aiot tällä kertaa keskustella? Iivarius (keskustelu) 8. helmikuuta 2014 kello 02.37 (EET)
thread_title:  Keskustelusivu: artikkelin vai käyttäjän